REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/266-19

22. oktobar 2019. godine

B e o g r a d

ZAPISNIK

89. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 22. OKTOBRA 2019. GODINE

Sednica je počela u 12,30 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Goran Kovačević, Sonja Vlahović, Olivera Pešić, Srbislav Filipović, Aleksandar Stevanović, Milorad Mijatović, Momo Čolaković i Milan Lapčević.

Sednici nisu prisustvovali članovi Odbora: Dušan Bajatović, Miljan Damjanović, Milorad Mirčić, Goran Ćirić, Vojislav Vujić i Zoltan Pek, kao ni njihovi zamenici.

Na predlog predsednika, **Odbor je jednoglasno (sa 11 glasova “ za,,) utvrdio** sledeći

D n e v n i r e d:

- Usvajanje zapisnika sa 85, 87 i 88. sednice Odbora;

1. Pokretanje postupka za izbor člana Saveta guvernera Narodne banke Srbije.

Pre prelaska na rad po utvrđenoj tački dnevnog reda, Odbor je, bez primedbi, jednoglasno **(sa 11 glasova “ za,,)** usvojio zapisnik sa 85. sednice Odbora; većinom glasova **(9 glasova “ za,, , dva narodna poslanika nisu iskoristila pravo da glasaju) Odbor je, bez primedbi,**  usvojio zapisnik sa 87. sednice Odbora; jednoglasno **(sa 11 glasova “ za,,) Odbor je, bez primedbi,**  usvojio zapisnik sa 88. sednice Odbora.

1. **Tačka dnevnog reda**

 Predsednik Odbora dr Aleksandra Tomić podsetila je članove Odbora da je Narodna skupština na Devetoj sednici Drugog redovnog zasedanja u 2014. godini, održanoj 8. decembra 2014. godine, za člana Saveta guvernera izabrala mr Nikolu Martinovića, na period od pet godina. S obzirom na to da članu Saveta guvernera mr Nikoli Martinoviću mandat ističe 8. decembra 2019. godine, potrebno je da se do navedenog roka izabere član Saveta guvernera sa novim mandatom od pet godina. U tom smislu, predložila je da se pokrene postupak za izbor člana Saveta guvernera Narodne banke Srbije i da se uputi dopis predsednicima poslaničkih grupa u Narodnoj skupštini, sa pozivom da dostave predlog kandidata za člana Saveta guvernera, uroku od 15 dana, sa biografijom kandidata i izjavom o prihvatanju kandidature. Odbor za finansije, republički budžet i kontrolu trošenja javnih sredstava će, kao ovlašćeni predlagač, u postupku utvrđivanja predloga kandidata, organizovati razgovor sa kandidatima, u skladu sa članom 203. stav 3. Poslovnika Narodne skupštine.

Odbor je jednoglasno (**sa 11 glasova “ za,,**) prihvatio predlog predsednika Odbora.

Sednica Odbora je završena u 12,45 časova.

 Sednica je tonski snimana.

 SEKRETAR PREDSEDNIK

 Tijana Ignjatović dr Aleksandra Tomić